Tidligere på måneden styrtede dele af kalkknuden Bulbjerg i Han Herred ned på stranden og i havet ved den store klint. Og nu får frygten for yderligere skred ved Bulbjerg nu Midt- og Vestjyllands Politi til at indføre et midlertidigt adgangsforbud ved klinten. På baggrund af oplysninger fra Kystdirektoratet, vurderer myndighederne, at der er akut og forhøjet nedstyrtningsfare ved området. Forbud frem til juni Midt- og Vestjyllands Politi vurderer, at det på baggrund af nedstyrtningsfaren er nødvendigt at indføre et adgangsforbud i området for at forebygge, at nogen kommer til skade. Adgangsforbudet indebærrer, at al færdsel i området, der er markeret på billederne herunder, er forbudt. Forbuddet gælder fra og med den 25. marts 2022 til og med den 24. juni 2022. Området vil blive markeret på stedet med minestrimmel. Skredet er "naturligt, når det er varmt og fugtigt om dagen og så fryser om natten", oplyser Thomas Wessel Fyhn, som er skovfoged i Naturstyrelsen. - Det er en naturlig proces, og derfor er vi lige nu mest optaget af, at der ikke er nogle, der går ind under og kommer til skade, der er stadigvæk en masser af revner, siger skovfogeden.
Frygten for yderligere skred ved Bulbjerg får nu Midt- og Vestjyllands Politi til at indføre et midlertidigt adgangsforbud ved klinten.